
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: Сладкарски цех, с. Сумер с оператор „Наслада - 99“ ООД, гр. Враца
Дата на извършване на проверката: 08.12.2020 г.
Място на извършване на проверката: с. Сумер, общ. Монтана, ул. „Трета“
Проверени компоненти и фактори на околната среда:
· Отпадъци
· Въздух

Цели на проверката:

Провеждане на планов текущ контрол по компоненти и фактори на околната среда за изпълнение изискванията на:

· Закон за управление на отпадъците (ЗУО) ) и подзаконовите му нормативни актове. 
· Закон за чистотата на атмосферния въздух (ЗЧАВ) и подзаконовите му нормативни актове;

Извършени дейности:

На оператора - „Наслада - 99“ ООД, гр. Враца е изпратено писмо от РИОСВ – Монтана с приложена Заповед № РД-310/04.12.2020 г. на директора с цел иформиране за датата, часа и естеството за извършване на комплексна проверка на място в сладкарски цех, с. Сумер с оператор „Наслада - 99“ ООД, гр. Враца.
На онование чл. 148, ал. 3 от Закона за опазване на околната среда във връзка с изпълнението на плана за контролната дейност на РИОСВ – Монтана за 2020 г. и Заповед № РД-310/04.12.2020 г. на директора на инспекцията на 08.12.2020 г. се извърши проверка на обекта, за резултата от която е съставен Констативен протокол № КПКД-55/08.12.2020 г.
Проверени са:

· Сгради и съоръжения на територията на предприятието;
· Склад за съхраняване на отпадъци, генерирани от дейносттата дружеството;

· Документи и данни, свързани със законовите и подзаконови нормативни актове по околна среда.
Констативна част:


Основната дейност на дружеството е производство на сладкарски изделия и търговия на суровини за сладкарството. 

1. Фактор „Отпадъци”:

От дейността на фирмата се генерират производствени неопасни отпадъци, попадащи в обхвата на ЗУО, които предварително се съхраняват на мястото на образуване в обособен склад на приземния етаж до предаването им на фирми за последващо третиране. Складовото помещение е обозначено с табела. От основната дейност се генерират следните отпадъци – хартиени и картонени с код 15 01 01 и пластмасови  опаковки с код 15 01 02. Налични са минимални количества отпадъци

Отпадъците се предават за последващо третиране , при предаването се изготвя приемо – предавателен протокол и кантарна бележка. Част от картонените кашони се използват повторно за опаковане на готовата продукция.

Операторът води необходимата отчетност на количествата образувани и предадени отпадъци в заверена от РИОСВ – Монтана отчетна книга – Приложение № 1 към Наредба №1/2014 г. Има записи минимум веднъж месечно. Отбелязано е  през кой календарен месец   не са образувани отпадъци, като са записани нулеви количества.

Дружеството изпълнява задълженията си по чл. 14 и чл. 59 от ЗУО като участва в колективна система съгласно сключен договор с организация по оползотворяване на отпадъци от опаковки. 
2. Компонент „Въздух“
За технологични нужди и отопление през зимния сезон се използват два броя  водогрейни котли със скарно изгаряне на дърва за гориво. Котлите не подлежат на задължителен емисионен контрол съгласно чл. 21 от Наредба № 1/2005 г. за норми за допустими емисии на вредни вещества, изпускани в атмосферата от точкови източници, респективно на собствени измервания по чл. 31, ал. 1, т. 1 от Наредба №6/1999 г. (обн. ДВ, бр. 31/1999 г.). При проверката не се констатира наличие на складирани отпадъци, предназначени за изгаряне, както и изгаряне на такива. За периода от предходната проверка оператораторът не е получавал, а в РИОСВ – Монтана не са постъпвали жалби и сигнали за изгаряне на отпадъци в обекта.

Операторът е изпълнил задължението си за годишна отчетност за 2019 г., регламентирано с Регламент (ЕС) № 517/2014 за флуорсъдържащите парникови газове (ФПГ) и Наредба №1/2017 г. по прилагането му. Представени са и досиета на двете хладилни инсталациите с актуални записи за извършените проверки за херметичност и поддръжка, извършвани от притежаващ сертификат за правоспособност № 2064/10.04.2017 г.  за работа с ФПГ хладилен техник.
Заключение: 
При проверката не са констатирани нарушения и не са дадени предписания.

Приоритети за последваща контролна дейност:

· Законосъобразно управление на отпадъците.
· Спазване изискванията на ЗЧАВ

